Di tazwara ttcewwiqent-d ayen i d-lemdent di tmetti, Asmi i tressa akken iwata umaṭṭaf ibda ittenbeddal uselḥu-ines, agraw-nni yebda yttfariq, yal yiwet tcennu i yiman-is, ula d isental i cennun, izlan-nni i d-ttawint ur qqimen ara kan deg icewwiqen ansayen, maca nernan, abeɛda asmi i d-renan irgazen, i tent-iɛawnen deg usemres n uẓawan. Imenza llan d iṛumiyen1, taɣult-nsen d aẓawan, aya iɛawen ugar tarbaɛt-a, uɣalent cennunt ɣef tudert-nsent: lḥif, tigellelt, leḥal i tent-yerran ad cnunt, d ssebat n tilin-nsent deg umaṭaf. Bɣant ad ḥamint ɣef yiman-nsent, deg yir tamuɣli n tmetti.